###### 

**JAVNI razpiS »SPODBUDE ZA PROJEKTE, VKLJUČENE**

**V IPCEI CIS«**

**OBRAZEC 4**

**IZJAVA O SPREJEMANJU POGOJEV ZA KANDIDIRANJE**

**(obrazec izpolni vsak konzorcijski partner)**

|  |  |
| --- | --- |
| **Podjetje (naziv in naslov)** |  |
| **Zakoniti zastopnik podjetja**  **(ime in priimek)** |  |
| **Naziv projekta** |  |

S podpisom te izjave pod kazensko in materialno odgovornostjo izjavljamo, da:

1. smo seznanjeni z vsemi pogoji javnega razpisa,
2. pogoje javnega razpisa sprejemamo,
3. izpolnjujemo vse pogoje javnega razpisa,
4. ministrstvu v vlogi na javni razpis nismo zamolčali nobenih dejstev, ki so nam znana ali bi nam morala biti znana v zvezi z izpolnjevanjem pogojev javnega razpisa,
5. bomo ministrstvo nemudoma obvestili o vseh spremembah v zvezi z izpolnjevanjem pogojev, v katerem koli trenutku obravnave vloge, podpisa pogodbe in izvajanja projekta,
6. so vse navedbe, ki so podane v vlogi, resnične in ustrezajo dejanskemu stanju,
7. vse kopije, ki so priložene k vlogi, ustrezajo originalom,
8. se prijavljamo na javni razpis z vlogo za projekt, ki v formalnem in vsebinskem smislu izpolnjuje naslednje pogoje:
   * projekt je skladen z namenom, ciljem in s predmetom javnega razpisa,
   * projekt se ni začel izvajati pred oddajo projektnega predloga, ki smo ga pred oddajo vloge na ta javni razpis posredovali ministrstvu,
   * zaključek projekta ni načrtovan po 30. 6. 2026,
   * načrtovana višina sofinanciranja upravičenih stroškov projekta ne presega višine sofinanciranja upravičenih stroškov projekta, kot smo ga načrtovali v projektnem predlogu,
   * iz predložene finančne konstrukcije v okviru prijavljenega projekta je razvidno, da so v celoti zagotovljena sredstva za zaprtje finančne konstrukcije. Pri tem so v sklopu lastnih sredstev izkazana tudi morebitna premostitvena sredstva za del pričakovanih sredstev iz naslova tega javnega razpisa,
   * projekt izkazuje spodbujevalni učinek in nujnost pomoči v skladu s 6. členom Uredbe GBER,
   * pri projektu je upoštevano pravilo kumulacije državnih pomoči – skupna višina državne pomoči za projekt v zvezi z istimi upravičenimi stroški, vključno z de minimis pomočjo, ne bo presegla največje intenzivnosti pomoči ali zneska državne pomoči, kot to določa shema državne pomoči, veljavna za ta razpis,
   * prijavitelj/konzorcijski partner bom vodil posebno, ločeno knjigovodsko evidenco za stroške storitev zunanjih izvajalcev, stroške investicij v neopredmetena sredstva, stroške amortizacije opredmetenih sredstev/opreme ter za prejeta sredstva, ki se nanašajo na projekt,
   * v vlogi smo opredelili projektni cilj, ki ima predviden vsaj en rezultat raziskav in razvoja, in s tem povezane ključne kazalnike uspešnosti projekta,
   * projekt je skladen z okoljskim načelom, da ne škoduje bistveno (t.i. DNSH oz. Do No Significant Harm) iz 6. točke Pojasnil javnega razpisa (II. točke razpisne dokumentacije) in je skladen s »Tehničnimi smernicami za uporabo »načela, da se ne škoduje bistveno« v skladu z uredbo o vzpostavitvi Mehanizma za okrevanje in odpornost«,
9. izpolnjujemo naslednje splošne pogoje:

* smo podjetje, ki je kot pridruženi partner (»associated partner«) umeščeno v končno verzijo chapeau texta projekta IPCEI CIS z dne 1. 12. 2023, ki je bil potrjen z odločitvijo Evropske komisije z dne 5. 12. 2023, ali smo podjetje, ki je bilo pred oddajo vloge na ta javni razpis s strani nadzornega odbora za IPCEI CIS potrjeno kot pridruženi partner v IPCEI CIS in to lahko izkažemo s pisnim dokazilom, ki smo ga priložili vlogi, pred zaključkom projekta pa bomo poskrbeli, da bomo umeščeni v chapeau text za IPCEI CIS,
* smo podjetje, kot je opredeljeno v skladu z Zakonom o podpornem okolju za podjetništvo, in nismo javni zavod, ustanovljen v skladu z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP),
* na dan oddaje vloge imamo v opredeljenem kraju izvajanja aktivnosti projekta registriran sedež oziroma poslovni naslov, podružnico ali poslovno enoto; sedež/ poslovna enota / podružnica je vpisan/a v Poslovni register Slovenije / sodni register;
* (v primeru podjetja s sedežem v katerikoli drugi državi članici Evropske unije) bomo do podpisa pogodbe o dodelitvi sredstev izvedli vpis podružnice, kjer se bodo izvajale aktivnosti projekta, v sodni register skladno z Zakonom o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15, 54/17, 16/19 – ZNP-1, 75/23 in 102/23 – ZViS-M),
* na dan oddaje vloge nimamo neporavnanih zapadlih finančnih obveznosti v višini 50 eurov ali več do ministrstva oziroma njegovih izvajalskih institucij: Slovenskega podjetniškega sklada ter Javne agencije Republike Slovenije za spodbujanje investicij, podjetništva in internacionalizacije, pri čemer neporavnane obveznosti izhajajo iz naslova pogodb o dodelitvi sredstev iz javnih sredstev in so bile kot neporavnane in zapadle pred tem spoznane s pravnomočno odločbo pristojnega organa,
* nimamo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge,
* nismo v postopku prisilne poravnave, stečajnem postopku, postopku likvidacije ali prisilnega prenehanja, z našimi posli iz drugih razlogov ne upravlja sodišče, nismo opustili poslovne dejavnosti in na dan oddaje vloge nismo v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US in 102/23) in nismo v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23),
* ne prejemamo in nismo v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in nismo podjetje v težavah skladno z 18. točko 2. člena Uredbe GBER,
* naš(i) dejanski lastnik(i) v skladu z Zakonom o preprečevanju pranja denarja in financiranja terorizma (Uradni list RS, št. 48/22 in 145/22) ni(so) vpleten(i) v postopke pranja denarja in financiranja terorizma,
* za nas ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije,
* nismo v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti,
* za iste že povrnjene upravičene stroške in aktivnosti, ki so predmet sofinanciranja v tem javnem razpisu, nismo in ne bomo pridobili sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja),
* nimamo neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance,

1. (v primeru prijave konzorcija) se prijavljamo na javni razpis z vlogo za projekt, ki ga bo izvajal konzorcij, ki izpolnjuje naslednje pogoje:
   * vsako izmed podjetij v konzorciju izpolnjuje pogoje za kandidiranje, pri čemer so za ureditev medsebojnih obveznosti in razmerij podjetja sklenila konzorcijsko pogodbo za izvedbo projekta. Iz konzorcijske pogodbe je razvidno, da smo podjetja kot partnerji dosegli dogovor o izvedbi skupnega projekta ter določili prijavitelja in ga pooblastili, da v imenu konzorcija predloži skupno vlogo na javni razpis, in da v primeru uspešne kandidature na javnem razpisu zastopa konzorcij v odnosu do ministrstva in z ministrstvom sklene pogodbo o dodelitvi sredstev ter prejema izplačila upravičenih stroškov na osnovi te pogodbe (ter jih kasneje prenakaže konzorcijskim partnerjem). Ne glede na to, da je v primeru konzorcijev le vodilni partner podpisnik pogodbe z ministrstvom, je odgovornost konzorcijskih partnerjev kot končnih prejemnikov državne pomoči v razmerju do ministrstva solidarna.
   * konzorcijska pogodba vsebuje naslednja določila:

1. dogovor o izvedbi skupnega projekta,

2. določitev prijavitelja in pooblastitev prijavitelja, da v imenu konzorcija predloži skupno vlogo na javni razpis, in da v primeru uspešne kandidature na javnem razpisu zastopa konzorcij v odnosu do ministrstva in z ministrstvom sklene pogodbo o dodelitvi sredstev ter prejema izplačila upravičenih stroškov na osnovi te pogodbe (ter jih kasneje prenakaže konzorcijskim partnerjem),

3. predstavitev izvedbe aktivnosti projekta s terminskim in finančnim načrtom po posameznih partnerjih,

4. opredelitev vseh pravic in obveznosti posameznih konzorcijskih partnerjev, med katerimi mora biti še posebej opredeljena (so)odgovornost prijavitelja in vseh konzorcijskih partnerjev ter obveznost za vračilo sofinanciranih sredstev v primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije; opredeljena (so)odgovornost prijavitelja in vseh konzorcijskih partnerjev ter obveznost za vračilo sofinanciranih sredstev v primeru zahtevka za vračilo sofinanciranih sredstev zaradi ugotovljenih nepravilnosti pri kateremkoli konzorcijskem partnerju,

5. upravljanje pravic intelektualne lastnine,

6. upravljanje sprememb, nastalih pri izvajanju projekta,

7. razreševanje sporov in veljavnost pogodbe.

**S podpisom te izjave dajemo ministrstvu izrecno soglasje za preverjanje izpolnjevanja vseh pogojev javnega razpisa »SPODBUDE ZA PROJEKTE, VKLJUČENE V IPCEI CIS« pri vseh pristojnih državnih organih in drugih institucijah. Ravno tako soglašamo, da lahko ministrstvo v primeru izbora projekta za sofinanciranje za potrebe preverjanja upravičenosti do prejema sredstev pred izplačilom vsakega zahtevka pri pristojni instituciji preveri, ali ima upravičenec plačane vse davke in prispevke.**

|  |  |  |
| --- | --- | --- |
| Kraj in datum: | Žig: | Ime in priimek zakonitega zastopnika podjetja: |
|  |  |  |
|  |  | Podpis: |
|  |  |  |